*Ogledni primjerak*

Temeljem članka 61. c Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15 i 123/17) i članka 99. Statuta Grada Varaždina („Službeni vjesnik Grada Varaždina“ broj 3/18), **Vijeće Mjesnog odbora** \_\_\_\_\_\_\_\_\_\_\_\_\_\_\_\_\_\_\_\_, na sjednici održanoj **\_\_\_. \_\_\_\_\_\_\_\_\_ 2019. godine**, donosi

#### POSLOVNIK

**o radu Vijeća Mjesnog odbora** \_\_\_\_\_\_\_\_\_\_\_\_\_\_\_\_\_\_

**UVODNE ODREDBE**

**Članak 1.**

Ovim Poslovnikom uređuju se način i postupak konstituiranja Vijeća Mjesnog odbora \_\_\_\_\_\_\_\_\_\_\_\_\_\_ (u daljnjem tekstu: Vijeće), početak obnašanja dužnosti članova Vijeća, prava i dužnosti članova Vijeća, način glasovanja i donošenja akata, odluka i zaključaka na sjednicama Vijeća, javnost rada Vijeća, način vođenja i sadržaj zapisnika, te druga pitanja od značenja za uredan rad Vijeća.

**KONSTITUIRANJE VIJEĆA**

**Članak 2.**

Konstituirajuću sjednicu Vijeća saziva gradonačelnik Grada Varaždina ili osoba koju on ovlasti, u roku od 30 dana od dana objave konačnih rezultata izbora.

**Članak 3.**

Do izbora predsjednika Vijeća, konstituirajućoj sjednici Vijeća predsjedava prvi izabrani član s kandidacijske liste koja je dobila najviše glasova (u daljnjem tekstu: predsjedavatelj).

**Članak 4.**

Vijeće se smatra konstituiranim izborom predsjednika na prvoj sjednici Vijeća na kojoj je nazočna većina od ukupnog broja članova Vijeća.

Nakon izbora predsjednika Vijeća, izabrani predsjednik preuzima predsjedavanje sjednice Vijeća.

**Članak 5.**

Na konstituirajućoj sjednici, nakon utvrđivanja dnevnog reda, Vijeće utvrđuje i verificira mandat članova Vijeća, u skladu s člankom 5. Odluke o izboru članova vijeća mjesnih odbora na području Grada Varaždina („Službeni vjesnik Grada Varaždina“ broj 1/15 i 2/15).

**Članak 6.**

Izabrani članovi Vijeća koji sukladno članku 5. Odluke iz prethodnog članka podnose ostavku ili svoj mandat stavljaju u mirovanje, moraju o tome u pisanom obliku obavijestiti Vijeće i nadležni Upravni odjel za socijalnu skrb, mjesnu samoupravu i civilno društvo Grada Varaždina.

Ako nastupi jedna od okolnosti iz prethodnoga stavka ovoga članka, izabranoga člana Vijeća zamijenit će neizabrani kandidat s liste s koje je izabrani član, kojeg odredi politička stranka ili koalicija stranaka koja je predlagatelj liste odnosno prvi sljedeći neizabrani kandidat s kandidacijske liste grupe birača, ako se radi o članu Vijeća s te liste.

**PRAVA I DUŽNOSTI ČLANOVA VIJEĆA**

**Članak 7.**

Prava i dužnosti članova Vijeća započinju nakon verifikacije njihovog mandata.

Članovi Vijeća imaju pravo i dužnost:

* sudjelovati u radu sjednica Vijeća i na njima raspravljati i glasovati
* podnositi inicijative
* davati prijedloge za rješavanje pitanja od mjesnog i lokalnog značenja
* postavljati pitanja i drugo.

**IZBOR PREDSJEDNIKA VIJEĆA**

**Članak 8.**

Predsjednik Vijeća bira se \_\_\_\_\_\_\_\_\_\_\_\_ (javnim/tajnim) glasovanjem, iz reda članova Vijeća, većinom glasova od ukupnog broja članova Vijeća.

Prijedlog kandidata za predsjednika Vijeća u pisanom obliku podnosi najmanje jedna trećina članova Vijeća. Pojedini član Vijeća može predložiti samo jednog kandidata za predsjednika Vijeća.

**Članak 9.**

Kada je za predsjednika Vijeća predloženo više kandidata, na glasačkom listiću kandidati se navode prema abecednom redu prezimena, ukoliko Vijeće odluči u skladu s člancima 8. i 15. ovog Poslovnika da je glasovanje tajno.

**Članak 10.**

Ako nijedan kandidat ne dobije potrebnu većinu glasova, ponovit će se kandidacijski postupak.

**Članak 11.**

Potpredsjednik/ci Vijeća bira/ju se na isti način i po istom postupku kao i predsjednik Vijeća.

**Članak 12.**

U slučaju pokretanja postupka za razrješenje predsjednika odnosno potpredsjednika Vijeća, primjenjuje se postupak propisan za njihov izbor.

**ODLUČIVANJE VIJEĆA**

**Članak 13.**

Odluke i zaključke Vijeće donosi većinom glasova prisutnih članova Vijeća, ako je na sjednici prisutna većina članova Vijeća, osim o pitanjima za koja je Pravilima Mjesnog odbora propisano da je potrebna drugačija većina glasova.

**Članak 14.**

Odluke i zaključci na sjednicama Vijeća donose se javnim glasovanjem, osim ako ovim Poslovnikom ili Pravilima Mjesnog odbora nije uređeno da se o nekom pitanju ili o donošenju nekog akta ili neke odluke glasuje tajno.

Ovaj Poslovnik donosi se većinom glasova svih članova Vijeća.

**TAJNO GLASOVANJE**

**Članak 15.**

Vijeće može odlučiti da se o pojedinom pitanju glasuje tajno.

Tajno glasovanje provodi se glasačkim listićima.

Glasački listići iste su veličine, boje i oblika i ovjereni su pečatom Mjesnog odbora.

Do izrade pečata Mjesnog odbora, glasački listići iz prethodnog stavka ovoga članka ovjeravat će se pečatom Gradskog vijeća Grada Varaždina.

Tajno glasovanje provodi predsjednik Vijeća odnosno predsjedavatelj uz pomoć dva člana Vijeća.

**POSLOVNI RED NA SJEDNICI VIJEĆA**

**Članak 16.**

Sjednice Vijeća saziva predsjednik Vijeća.

Poziv za sjednicu s prijedlogom dnevnog reda dostavlja se članovima Vijeća, gostima i drugim pozvanim osobama, u pravilu 3 (tri) dana prije održavanja sjednice.

Iznimno, kad se radi o hitnim stvarima, predsjednik može sjednicu Vijeća sazvati telefonom, u kojem slučaju će dnevni red u pisanom obliku priložiti na sjednici Vijeća.

O predloženom dnevnom redu i o eventualnim izmjenama i dopunama dnevnog reda, na sjednici Vijeća vodi se rasprava.

Dnevni red se utvrđuje većinom glasova prisutnih članova Vijeća.

Riječ članovima Vijeća predsjednik Vijeća daje prema redoslijedu prijavljivanja.

**ZAPISNIK**

**Članak 17.**

O radu sjednice Vijeća vodi se zapisnik.

Zapisnik sadrži dnevni red sjednice, osnovne podatke o radu sjednice i o iznesenim prijedlozima po točkama dnevnog reda, o sudjelovanju članova Vijeća, gostiju i drugih osoba u raspravi, o rezultatima glasovanja te o donesenim odlukama i zaključcima.

U zapisnik se unose: redni broj sjednice, podaci o prisutnim i odsutnim članovima Vijeća, o prisutnim gostima i drugim osobama te drugi podaci važni za rad sjednice Vijeća.

Zapisnik potpisuju predsjednik odnosno predsjedavatelj i zapisničar.

**JAVNOST RADA**

**Članak 18.**

Sjednice Vijeća su javne.

O radu Vijeća javnost i građani mogu se obavještavati putem sredstava javnog priopćavanja ili putem oglasne ploče te na drugi prikladan način.

**PRIJELAZNE I ZAVRŠNE ODREDBE**

**Članak 19.**

Na pitanja koja nisu uređena ovim Poslovnikom shodno se primjenjuju odredbe Poslovnika o radu Gradskog vijeća Grada Varaždina ("Službeni vjesnik Grada Varaždina" broj 4/14 i 6/14 - ispravak).

**Članak 20.**

Ovaj Poslovnik stupa na snagu danom donošenja i objavit će se na oglasnoj ploči Mjesnog odbora.

Stupanjem na snagu ovog Poslovnika prestaje važiti prethodno doneseni Poslovnik i sve njegove izmjene i dopune.

Varaždin, \_\_ . \_\_\_\_\_\_\_\_\_ 2019. godine

|  |  |
| --- | --- |
| DOSTAVITI:  1. Gradonačelnik Grada Varaždina  2. Upravni odjel za socijalnu skrb,  mjesnu samoupravu i civilno  društvo Grada Varaždina | PREDSJEDNIK/CA VIJEĆAMJESNOG ODBORA \_\_\_\_\_\_\_\_\_\_\_\_\_\_\_\_\_   \_\_\_\_\_\_\_\_\_\_\_\_\_\_\_\_\_\_\_\_\_\_\_ (ime i prezime) M.P.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_  (potpis) |